 న్యూఢిల్లీ: టీమిండియా కోచ్ పదవికి స్పిన్ మాంత్రికుడు అనిల్ కుంబ్లే అర్ధంతరంగా రాజీనామా చేయడంపై సర్వత్రా విస్మయం వ్యక్తమవుతోంది. కెప్టెన్ విరాట్ కోహ్లీతో విభేధాల కారణంగానే కుంబ్లే వైదొలుగుతున్నట్టు వార్తలు రావడంతో.. ఈ వ్యవహారం సోషల్ మీడియాలో పెద్ద ఎత్తున చర్చకు దారితీసింది. అనిల్ కుంబ్లే అత్యంత క్రమశిక్షణ గల క్రీడాకారుడనీ... దేశానికి విశేష సేవలందించిన అతడికి ఇచ్చే గౌరవం ఇదేనా అంటూ నెటిజన్లు ప్రశ్నిస్తున్నారు. ఈ పరిస్థితికి కారణమైన కోహ్లీ సహా టీమిండియా ఆటగాళ్లు సమాధానం చెప్పాలంటూ డిమాండ్ చేస్తున్నారు. ‘‘అనిల్ కుంబ్లే... నిబద్ధత, నైపుణ్యం గల కోచ్.. అత్యంత నిజాయితీ పరుడు కూడా. తలపై బ్యాండేజ్ కట్టుకుని భారత్ విజయం కోసం బంతులు వేసిన ఆటగాడు.. తెల్లటి వస్త్రంలాంటి వాడు.. అతడు భారత్ కోసమే జీవిస్తాడు.. దాని కోసం మరణించేందుకు కూడా వెనుకాడడు..’’ అంటూ ట్విటర్లో ఓ నెటిజన్ పెట్టిన పోస్టు విపరీతంగా వైరల్ అవుతోంది.
 newdhilly: teamindia koch padaviki spin maantrikudu anil kumbley ardhantaramgaa rajinama cheyadampai sarvatra vismayam vyaktamavutondi. kepten virat kohlitho vibhedhaala kaaranamgaane kumbley vaidolugutunnattu vaartalu raavadamtho.. ee vyavahaaram soshal medialo pedda ettuna charchaku daariteesindi. anil kumbley atyanta kramasikshana gala kridakarudani... deshaniki visesha sevalandinchina atadiki iche gowravam idena antuu netijanlu prasnistunnaaru. ee paristhitiki kaaranamaina kohli sahaa teamindia aatagaallu samadhanam cheppaalantuu demand chestunnaru. ‘‘anil kumbley... nibaddhata, naipunyam gala koch.. atyanta nijaayitii parudu kuudaa. talapai bandage kattukuni bharat vijayam kosam bantulu vesina aatagaadu.. tellati vastramlanti vaadu.. atadu bharat kosame jeevistaadu.. daani kosam maraninchenduku kuudaa venukaadadu..’’ antuu twiterlo oo netizan pettina postu vipareetamgaa vairal avutondi.